Ռուա (լիճ)

Ռուա (ֆրանսերեն՝ Lac de Roy), սառցադաշտային ծագման լեռնային լիճ, որը գտնվում է Ֆրանսիայի արևելքում՝ Վերին Սավոյում։ Տեղակայված է Տանենժ համայնքի տարածքում, Բոնվիլի շրջանում։ Լիճը գտնվում է ծովի մակերևույթից 1665 մ բարձրության վրա՝ Ֆլյորի, Իբլ և Մարսելի լեռների միջև, Շաբլեի զանգվածում՝ Ֆրանսիական Նախալպերում։ Լճի մակերեսը կազմում է 3,6 հա, իսկ առավելագույն խորությունը՝ 10,5 մ, որը հասնում է ավազանի կենտրոնից հյուսիս։ Ջրի պարզությունը՝ 4,3 մ։ Արևմտյան կողմից լիճը սնվում է մի քանի ժամանակավոր ջրահոսքերով։ Ջրի արտահոսքը հոսում է դեպի հյուսիս՝ Բյուտինյ գետ, որը Ֆորոն գետի աջ վտակն է և պատկանում է Ռոնի ավազանին։ Ծանոթագրությոներ